text: Se billederne: Praktikanter laver tv
  06 februar 2014 kl. 18.29
  10 elever fra 9. klasser i hele regionen har i denne uge snuset til det at lave tv. For første gang har TV SYD samlet et hold erhvervspraktikanter, som alle drømmer om at lave fremtidens tv.
  Fingrene løber måske ikke så hurtigt på tasterne, men begejstringen er stor.
  - Jeg synes, at det er fantastisk. Jeg har altid interesseret mig for TV - og det er også den vej, jeg vil gå, siger Mads Frahm fra Esbjerg.
  - Det skal ende ud i en nyhedsudsendelse, som vi laver selv, siger Anne Marie Stoustrup Petersen fra Smidstrup. Den skal vi lave i morgen og lige nu er vi i gang med at lave vores indslag færdig.
  I dag har der været værtsprøver, og der er redigeret på livet løs.
  - Vi vil gerne give de unge mennesker mulighed for at finde ud af, hvad det er for en verden, vi arbejder i, siger nyhedschef Claus Christensen. Og at det er spændende at lave tv, men også at det er hårdt arbejde. Det tror jeg, de er ved at finde ud af lige nu.
  Se mere om erhvervspraktik på TV SYD på www.tvsyd.dk/youngsters
  Se flere billeder af hvad der foregår bag kulissen på TV SYDs nye Instagram-profil www.instagram.com/tvsyd
  
  Fra Instagram:
  